உங்கள் ராசிநாதனான குரு பகவான் நவகிரகத்தில் சுபகிரகமாக விளங்குபவர். எனவே சமூகத்தில் உங்களுக்கு மதிப்பும், மரியாதையும் அதிகமாகவே இருக்கும். மனதில் உதித்த கருத்துக்களை மறைக்காமல் எடுத்துரைப்பதால் உங்களுக்கு நீங்களே எதிராகவும் இருப்பீர்கள். முன்னோர்களின் சடங்கு, சம்பிரதாயங்களில் அதிக நம்பிக்கை கொண்டவர்கள் நீங்கள். தெய்வப்பற்றுமிக்க நீங்கள் நட்பிற்கு முக்கியத்துவம் கொடுப்பீர்கள். உறவினர்களைக் காட்டிலும் நண்பர்களே உங்களுக்கு அதிகம் நன்மைகளைச் செய்பவர்களாக விளங்குவர்.